**Հ Ա Յ Տ Ա Ր Ա Ր ՈՒ Թ Յ ՈՒ Ն**

**Միգրացիայի և քաղաքացիության ծառայությունում փորձագետ**

 **(իրավաբան) ներգրավելու վերաբերյալ**

 **1․ Ծրագրով նախատեսված աշխատանքների համառոտ նկարագիրը՝**

1. Վերլուծել անձնագրային և նույնականացման ոլորտին վերաբերող գործող օրենսդրությունը և ենթաօրենսդրական ակտերը։
2. Մշակել և վերանայել օրենքների նախագծեր, կարգավորող փաստաթղթեր և պայմանագրեր՝ ներառյալ ՊՄԳ շրջանակներում։
3. Համագործակցել տեխնիկական, քաղաքական և մատակարարման թիմերի հետ՝ ապահովելով իրավական համապատասխանություն։
4. Հետևել տվյալների պաշտպանության միջազգային ստանդարտներին և ապահովել դրանց ներդրումը (օր.՝ GDPR, ICAO Doc 9303)։
5. Իրականացնել իրավական ռիսկերի գնահատում և մշակել կանխարգելիչ իրավական մեխանիզմներ։
6. Տրամադրել իրավական խորհրդատվություն ղեկավարությանը և մասնակցել ռազմավարական որոշումների իրավական գնահատմանը։
7. Ներկայացնել պետության շահերը իրավական բանակցություններում՝ տեխնոլոգիական գործընկերների և մասնավոր հատվածի ներկայացուցիչների հետ։
8. Ուսումնասիրել միջազգային փորձը և աջակցել լավագույն իրավական պրակտիկաների ներդրմանը Հայաստանի Հանրապետության իրավական դաշտում։

**2․ Փորձագետ ներգրավելու ժամկետն է՝ մինչև մեկ տարի:**

 Փորձագետի աշխատավարձը կազմում է՝ **691000** **(վեց հարյուր իննսունմեկ հազար)** ՀՀ դրամ (ներառյալ հարկերը)։

**3․  Փորձագետին ներկայացվող պահանջներն են՝**

1. [Կրթություն, որակավորման աստիճանը](https://hartak.cso.gov.am/user/structure/subdivisions)

|  |  |
| --- | --- |
| Ուղղություն | Գործարարություն, վարչարարություն և իրավունք |
| Ոլորտ | Իրավունք |
| Ենթաոլորտ | Իրավունք |
| Մասնագիտություն | 042101.00.6 կամ042101.00.7Իրավագիտություն |

1. Հանրային ծառայության առնվազն չորս տարվա ստաժ կամ հինգ տարվա մասնագիտական աշխատանքային ստաժ կամ իրավունքի բնագավառում՝ հինգ տարվա աշխատանքային ստաժ:
2. Տիրապետում՝ թվայնացման, ինքնության վավերացման և տվյալների պաշտպանության իրավական շրջանակին։

 4) Հստակ և ճշգրիտ իրավական վերլուծության, քաղաքական առաջարկությունների ձևակերպման և կարգավորող փաստաթղթերի նախագծման փորձ

 5) Ապացուցված փորձ՝ օրենսդրական ակտերի, ռազմավարական փաստաթղթերի կամ ՊՄԳ պայմանագրերի նախագծման կամ ՊՄԳ և համանման ընթացակարգերի իրավական ակտերի մշակման մեջ։

 6) Փորձառություն օրենսդրական ակտերի մշակման և/կամ պետական-մասնավոր համագործակցության իրավական փաստաթղթերի պատրաստման գործում։

 7) Միջազգային փաստաթղթերի և ստանդարտների իմացություն (օր․՝ GDPR, ICAO Doc 9303, UNCITRAL ուղեցույցներ)։

 8) Հայերենի և անգլերենի գերազանց (գրավոր և բանավոր) իմացություն, ռուսերենի և ֆրանսերենի իմացությունը կդիտվի որպես առավելություն։

9) Տեխնոլոգիական իրավունքի և թվային ինֆրաստրուկտուրաների հետ աշխատելու փորձը կդիտվի որպես առավելություն։

  **4․ Դիմումների ընդունման վերջնաժամկետն է 2025թ. հուլիսի 31-ը ներառյալ:**

 **5․ Աշխատավայրը`** **ՀՀ ք. Երևան, Դավթաշեն, 4-րդ թաղ․, 17/10։**

 **6․ Չի թույլատրվում հավակնորդի հետ պայմանագիր կնքել, եթե տվյալ անձը պաշտոնից ազատվել կամ տվյալ անձի ծառայությունը վերջին մեկ տարվա ընթացքում դադարեցվել է կարագապահական տույժ կիրառելու, օրենքով սահմանված փորձաշրջանը չանցնելու, օրենքի խախտմամբ պաշտոնի նշանակվելու, «Հանրային ծառայության մասին» ՀՀ օրենքով սահմանված անհամատեղելիության պահանջները չպահպանելու, Հայաստանի Հանրապետության քաղաքացիությունը դադարեցնելու, ուժի մեջ մտած՝ նրա նկատմամբ կայացված մեղադրական դատավճռի դեպքերում, բացառությամբ այն դեպքերի, երբ նշանակվել է տուգանք, ինչպես նաև երկու տարի անընդմեջ իր մեղքով վերապատրաստման անհատական ծրագրով հաստատված կրեդիտները չստանալու դեպքում։**

  **7․ Ընտրություն կատարելու եղանակը`**

Դիմում ներկայացրած քաղաքացիների փաստաթղթերի և ինքնակենսագրականների ուսումնասիրություն և (կամ) հարցազրույց։

   **8․ Դիմող քաղաքացիները պետք է ներկայացնեն հետևյալ փաստաթղթերը.**

* դիմում Նախարարության գլխավոր քարտուղարի անունով **(դիմումի ձևը կցվում է)**,
* հայտարարություն **(ձևը կցվում է**) ՀՀ կառավարության 02.08.2018թ. N 878-Ն որոշմամբ հաստատված կարգի 13-րդ կետով նախատեսված սահմանափակումների բացակայության մասին․
* տվյալ պաշտոնը զբաղեցնելու համար մասնագիտական գիտելիքների և աշխատանքային ունակությունների տիրապետման տեսանկյունից ներկայացվող պահանջների բավարարումը հավաստող փաստաթղթերի` դիպլոմի/ների), վկայական/ների), աշխատանքային գրքույկի (վերջինիս բացակայության դեպքում անհրաժեշտ է ներկայացնել տեղեկանք/ներ համապատասխան մարմնից/ներից) պատճենները բնօրինակների հետ միասին, հայերեն ինքնակենսագրական (CV)․
* արական սեռի անձինք` նաև զինվորական գրքույկի կամ դրան փոխարինող ժամանակավոր զորակոչային տեղամասից կցագրման վկայականի պատճենները` բնօրինակի հետ միասին, կամ համապատասխան տեղեկանք․
* մեկ գունավոր լուսանկար 3X4 սմ չափի․
* անձնագրի կամ նույնականացման քարտի պատճենը։

  **9․ Քաղաքացին փաստաթղթերը ներկայացնում է անձամբ կամ էլեկտրոնային փոստի միջոցով։**

  **10․ Փաստաթղթերն (անձամբ ներկայացնելու դեպքում) ընդունվում են ամեն օր` ժամը 09։30-12։30-ը (բացի շաբաթ և կիրակի օրերից)։**

  Լրացուցիչ տեղեկությունների համար դիմել ՀՀ ներքին գործերի նախարարություն (ք. Երևան, Նալբանդյան 130, 3-րդ հարկ, 310 սենյակ, հեռ.` 010-59-64-81, էլեկտրոնային փոստի հասցեն` hrmd@mia.gov.am):